ಡು ಕ್ಯೂನಿಯಾಂಗ್

**ಡು ಕ್ಯೂನಿಯಾಂಗ್** ಅತ್ತ್ಂಡ ಡು ಕ್ಯೂ (791[1]–835 AD) ಒರ್ತಿ ಚೀನದ ಕೋರ್ಟೆಸನ್ ಬೊಕ್ಕ ಟಾಂಗ್ ರಾಜವಂಶದ ಕವಿ. ಥ್ರೀ ಹಂಡ್ರೆಡ್ ಟಾಂಗ್ ಪೋಯಮ್ಸ್ ಪನ್ಪಿನ ಪ್ರಸಿದ್ಧ ಸಂಕಲನೊಡು ಸೇರ್ದಿನ  ಒರ್ತಿಯೇ  ಪೊಣ್ಣು ಕವಿ.

## ಜೀವನ ಚರಿತ್ರೆ
ಕತೆತ ಪ್ರಕಾರ, ಡು ಕ್ಯೂನಿಯಾಂಗ್ ನ ಅಪ್ಪೆ ಜಿನ್ಲಿಂಗ್ ಡ್ ಒರ್ತಿ  ಅಧಿಕಾರಿ ಆದಿತ್ತೆರ್, ಆರ್ ಒರ್ತಿ ಕುಶಲ ಸಂಗೀತಗಾರ್ತಿ ಬೊಕ್ಕ ನರ್ತಕಿ ಆದಿತ್ತೆರ್. ಡು ಪನ್ಪಿನ ಒರಿ ಅಧಿಕಾರಿನ ಪ್ರೀತಿಡ್ ಬೂರುದು ಬಂಜಿನಾರ್ ಆಯೆರ್.  ಅಧಿಕಾರಿನ್ ಎಚ್ಚಿನ ಸ್ಥಾನೊಗು ಬಡ್ತಿ ಮಲ್ತೆರ್, ಆಂಡ ಆರ್ ತನ್ನ ಪ್ರೀತಿನ್ ಬುಡ್ದು ಪೋಯೆರ್.

ಡು ಕ್ಯೂನಿಯಾಂಗ್ ನ ಅಪ್ಪೆ ಕೋಪೊಡು ಒಂಜಿ ಬಾಲೆನ್ ಪೆದ್ದುವೆರ್, ಆಂಡ ಅಲೆನ್ ತೂವೆರೆ ಜಾಗೆ ಇಜ್ಜಂದಿನೆಡ್ದಾವರ, ಅಲೆನ್ ಜಿನ್ಲಿಂಗ್ ಡ್ ಸಂಗೀತ ಬೊಕ್ಕ ನಲಿಕೆದ ಜಾಗೆಗ್ ಪೋನಗ ಅಲೆನ ಮಗಳೆನ್ಲಾ ಲೆತೊಂದು ಪೋಯೆರ್.

ಡು ಕ್ಯೂನಿಯಾಂಗ್ಒಂಜಿ ವಿನಮ್ರ ಕುಟುಂಬೊಡ್ದ್ ಬತ್ತಿನಾರ್, ಬೊಕ್ಕ ಸ್ವಾಭಾವಿಕವಾದ್ ಸುಂದರ, ಬುದ್ಧಿವಂತೆ, ಬೊಕ್ಕ ಅಧ್ಯಯನಶೀಲ ಆದಿತ್ತೆರ್. ಆರ್ ಎಲ್ಯ ಪ್ರಾಯೊಡು ಜಿಯಾಒಫಾಂಗ್ ಡ್ ಪಾಡುನ, ನಲಿಪುನ ಬೊಕ್ಕ ಕಬಿತೆ ಪನ್ಪುನ ಕಲ್ತೆರ್. ಪದ್ನೊಂರ್ಬ ವರ್ಸೊದ ತರಬೇತಿರ್ದ್ ಬೊಕ್ಕ , ಆರ್ ಒರ್ತಿ  ಪ್ರತಿಭಾವಂತ ಬೊಕ್ಕ ಪೊರ್ಲುದ ಕೋರ್ಟೆಸನ್ ಆಯೆರ್, ಕಬಿತೆ ಬರೆಯೆರ್, ಗಾಯನ ಮಲ್ತೆರ್, ಬೊಕ್ಕ ನಲಿಕೆ ಮಲ್ತೆರ್.

ಅಲ್ 15 ವರ್ಸೊದ ಪ್ರಾಯೊಡು ದುಂಬೇ ಪುದರ್ ಪೋಯಿನಾರ್. ಝೆನ್ಹೈ ರೀಜೆಂಟ್ ಲಿ ಕ್ಯುನ ಕುಟುಂಬ ಅಲೆಗ್ ಮಸ್ತ್ ದುಡ್ಡು ಕೊರ್ದು ಅಲೆನ್ ಒರ್ತಿ  ಕೋರ್ಟೆಸನ್ ಆದ್ ನೇಮಕ ಮಲ್ತೆರ್. ತನ್ನ ಗುರುಕುಲೆಗಾತ್ರ ಪ್ರದರ್ಶನ ಕೊರ್ನಗ, ಡು ಕ್ಯುನಿಯಾಂಗ್ "ಗೋಲ್ಡನ್ ಥ್ರೆಡ್ ಕ್ಲೋತ್ಸ್" ಪನ್ಪಿನ ಕಬಿತೆನ್ ಪಾಡ್ದೆರ್. ಲಿ ಕ್ಯು ಅಲೆನ ಗಾಯನೊಡ್ದ್ ಮಸ್ತ್ ಪ್ರಭಾವಿತ ಆಯೆರ್ ಬೊಕ್ಕ ಅಲೆನ್ ತನ್ನ ಉಪಪತ್ನಿ ಮಲ್ತೆರ್. ಅಂಚ, 15 ವರ್ಸೊದ ಪ್ರಾಯೊಡು, ಅಲ್ ಲಿ ಕ್ಯುನ ರಬ್ನೆ ಬುಡೆದಿ ಆಯೆರ್.

ಟಾಂಗ್ ಶಿಯಾನ್ಜೊಂಗ್ ಜಿಯೆಡೂಶಿನ ಶಕ್ತಿನ್ ಕಮ್ಮಿ ಮಲ್ಪೆರೆ ಪ್ರಯತ್ನ ಮಲ್ತೆರ್. ಲಿ ಕ್ಯು ಅಸಮಾಧಾನ ಆದ್ ಬಂಡಾಯ ಮಲ್ತೆರ್, ಆಂಡ ಸೋತೆರ್. ಲಿ ಕ್ಯು ಯುದ್ಧೊಡು ಸೈತ್ ಪೋಯೆರ್.

ಡು ಕ್ಯೂನಿಯಾಂಗ್ ನ್ ಅರಮನೆಡ್ ಸೇವಕಿ ಆದ್ ಕಡಪುಡುವೆರ್. ಅಲೆನ ಎಡ್ಡೆ ಗಾಯನ ಬೊಕ್ಕ ನಲಿಕೆಡ್ದ್, ಅಲೆನ್ ಒರ್ತಿ  ಕೋರ್ಟೆಸನ್ ಮಲ್ತೆರ್. ಒಂಜಿ ದಿನ, ಡು ಕ್ಯೂನಿಯಾಂಗ್  ಶಿಯಾನ್ಜೊಂಗ್ ಗ್ “ಗೋಲ್ಡನ್ ಥ್ರೆಡ್ ಕ್ಲೋತ್ಸ್” ನ್ ಪ್ರದರ್ಶನ ಮಲ್ತೆರ್. ಶಿಯಾನ್ಜೊಂಗ್ ಈ ಪಾಡ್ದನೊಡ್ದ್ ಮಸ್ತ್ ಮನಸ್ ಮಲ್ತೆರ್, ಅಕುಲು ರಡ್ಡ್ ಜನಲಾ ತಕ್ಷಣನೇ ಪ್ರೀತಿಡ್ ಬೂರ್ದೆರ್, ಬೊಕ್ಕ ಡು ಕ್ಯುನಿಯಾಂಗ್ ಗ್ ಕ್ಯು ಫೀ ಪನ್ಪಿನ ಪುದರ್ ಕೊರ್ತೆರ್.

ಡು ಕ್ಯೂನಿಯಾಂಗ್ ಶಿಯಾನ್ಜೊಂಗ್ ನ ಮೋಕೆದ ಉಪಪತ್ನಿ ಮಾತ್ರ ಅತ್ತ್, ಅರೆನ ರಹಸ್ಯ ಬರವುದ ಸಹಾಯಕಿಲಾ ಆದಿತ್ತೆರ್. ಶಿಯಾನ್ಜೊಂಗ್ ಅರೆನೊಟ್ಟುಗು ರಾಜ್ಯದ ವಿಷಯೊಲೆನ್ ಚರ್ಚಿಸೊಂದಿತ್ತೆರ್, ಬೊಕ್ಕ ಅಕುಲು ರಡ್ಡ್ ಜನಲಾ ಪತ್ತ್ ವರ್ಸೊಡ್ದ್ ಜಾಸ್ತಿ ಕಾಲ ಒಟ್ಟುಗು ಬೇಲೆ ಮಲ್ತೆರ್.

ಯುವಾನ್ಹೆ ಯುಗದ 15ನೇ ವರ್ಷೊಡು, ತಾಂಗ್ ಶಿಯಾನ್ಜೊಂಗ್ ತೀರ್ ಪೋಯೆರ್. ೨೪ ವರ್ಷದ ರಾಜಕುಮಾರ ಲಿ ಹೆಂಗ್ ತಾಂಗ್ ರಾಜವಂಶದ ಚಕ್ರವರ್ತಿ ಮುಜೊಂಗ್ ಆದ್ ಸಿಂಹಾಸನೊಗು ಏರ್ಯೆರ್. ಡು ಕ್ಯೂನಿಯಾಂಗ್ ನ್ ಲಿ ಮಿನ್ ರಾಜಕುಮಾರೆರೆನ ಶಿಕ್ಷಕಿ ಬೊಕ್ಕ ಅಪ್ಪೆ ಆದ್ ನೇಮಕ ಮಲ್ತೆರ್. ಲಿ ಹೆಂಗ್ ಲಾ 30 ವರ್ಸೊದ ಪ್ರಾಯೊಡು ತೀರ್ ಪೋಯೆರ್.

ಅಯಿಡ್ದ್ ಬೊಕ್ಕ, 15 ವರ್ಷದ ರಾಜಕುಮಾರ ಲಿ ಝಾನ್ ಟಾಂಗ್ ರಾಜವಂಶದ ಚಕ್ರವರ್ತಿ ಜಿಂಗ್ಜೊಂಗ್ ಆದ್ ಸಿಂಹಾಸನೊಗು ಏರ್ಯೆರ್. ಅರೆಗ್ ಬೋಂಟೆ ಬೊಕ್ಕ ಗೊಬ್ಬು ಲೆಡ್ ಮಾತ್ರ ಆಸಕ್ತಿ ಇತ್ತ್ಂಡ್, ರಾಜ್ಯೊದ ವ್ಯವಹಾರೊಲೆನ್ ನಿರ್ಲಕ್ಷ ಮಲ್ತೆರ್. ಒಂತೆ ಸಮಯೊಡ್ದು ಬೊಕ್ಕ, ಅರಮನೆಡ್ ಅರೆನ್ ಹತ್ಯೆ ಮಲ್ತೆರ್.

ಅಲೆನ ಕಾಲೊಡು, ಲಿ ಕೌ ಜಾಂಗ್ ನ್ ಚಕ್ರವರ್ತಿಯಾದ್ ನೇಮಕ ಮಲ್ತೆರ್. ಮೂಜಿ ಚಕ್ರವರ್ತಿಲು ಕ್ರಮೇಣ ಹಿಂಸಾತ್ಮಕವಾದ್ ಸೈಪುನ ತೂದು ಡು ಕ್ಯುನಿಯಾಂಗ್, ನಪುಂಸಕೆರೆನ್ ಕೊಲೆ ಮಲ್ಪುನ ಯೋಜನೆಡ್ ಪ್ರಧಾನಿ ಸಾಂಗ್ ಶೆನ್ಶಿನೊಟ್ಟುಗು ಸೇರ್ದ್ ಲಿ ಕೌನ್ ಚಕ್ರವರ್ತಿ ಮಲ್ಪೆರೆ ನಿರ್ಧರಿಸಯೆರ್.

ಆಂಡ ನಪುಂಸಕೆರೆಗ್ ಮಸ್ತ್ ತೀಕ್ಷ್ಣ ಕಣ್ಣ್ ಬೊಕ್ಕ ಕೆಬಿ ಇತ್ತಿನೆಡ್ದಾವರ, ಈ ಯೋಜನೆನ್ ನಪುಂಸಕ ವಾಂಗ್ ಶೌಚೆಂಗ್ ಗ್ ತೆರಿಪಾಯೆರ್. ಫಲವಾದ್, ಲಿ ಕೌನ್ ಸಾಮಾನ್ಯ ವ್ಯಕ್ತಿನ ಸ್ಥಾನೊಗು ಕೆಳಮಟ್ಟೊಗು ಬುಡ್ಪಾಯೆರ್, ಸಾಂಗ್ ಶೆನ್ಶಿನ್ ಜಿಯಾಂಗ್ ಝೌ ಸಿಮಾ ಸ್ಥಾನೊಗು ನೇಮಕ ಮಲ್ತೆರ್, ಬೊಕ್ಕ ಡು ಕ್ಯೂನಿಯಾಂಗ್ ನ್ ಲಾ ಸಾಮಾನ್ಯ ವ್ಯಕ್ತಿ ಪಂಡ್ದ್ ಪರಿಗಣಿಸಯೆರ್. ಅಂಚ, ಅಲೆಗ್ ಅಲೆನ ಊರುಗು ಪೋಯೆರೆ ಅವಕಾಶ ಕೊರ್ತೆರ್.

## ಉಲ್ಲೇಕೊಲು


ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್